als_Latn dik_Latn sag_Latn
David Beckham: M. United do të më shiste te Barcelona pa më lajmëruar
Ish-mesfushori i Manchester United dhe i Kombëtares Angleze, David Beckham, ka rrëfyer se në vitin 2003, para kalimit te Real Madrid, klubi i tij kishte arritur marrëveshjen me Barcelonën.
“Ishte periudha kur ndihesha i lënduar dhe nervoz për faktin se gjatë sezonit nuk isha aktivizuar në disa ndeshje, por kjo gjë nuk më kishte shtyrë të mendoja largimin”, – shprehet Beckham.
“Kisha dëgjuar zëra se mund të më shisnin. Një ditë, kur ndodhesha me Victoria-n në SHBA, një shok më mori për të më thënë se nëpër lajme thuhej se “Djajtë e kuq” kishin arritur marrëveshjen me Barcelonën për shitjen time. Kjo nuk ishte aspak e drejtë, unë nuk dija asgjë për këtë”, – shton ylli i futbollit anglez, duke shprehur kështu keqardhjen për mënyrën se si ishin zhvilluar ngjarjet.
Beckham vazhdon më tej duke treguar se në kthim i kishte shprehur agjentit të tij se nëse do të lëvizte nga Manchester, do ta bënte vetëm për të shkuar te Real Madrid, gjë që u arrit pas një takimi me presidentin madrilen.
Në fund ai rrëfen se për shkak të zhgënjimit të madh për arsye të largimit, nuk i ka parë ndeshjet e Manchester United për 3 vite rresht. /Blitz.al/
als_Latn als_Latn als_Latn als_Latn als_Latn als_Latn